
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1964 

12 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση είσπραξης δημοσίων εσόδων σε Φορείς Εί¬ 
σπραξης, μέσω των υπηρεσιών της εταιρίας Δια¬ 
τραπεζικά Συστήματα Α.Ε. (ΔΙΑΣ Α.Ε.)». 1 

Χορήγηση Αδειας Ιδιωτικού Ινστιτούτου Επαγγελμα¬ 
τικής Κατάρτισης (Ι.Ι.Ε.Κ) στην «ΕΛΛΗΝΙΚΗ ΒΙΟΤΕ¬ 
ΧΝΙΚΗ ΕΤΑΙΡΕΙΑ - ΔΙΠΛΑΡΕΙΟΣ ΣΧΟΛΗ Ι.Ι.Ε.Κ». 2 

Καθιέρωση διαφορετικού ωραρίου λειτουργίας των 
υπηρεσιών καθαριότητας - ηλεκτροφωτισμού, 
ύδρευσης, τεχνικών έργων και νεκροταφείου του 

Δήμου Ωρωπού. 3 

Έγκριση της υπ’ αρ. 253/2013 απόφασης του Δημοτι¬ 
κού Συμβουλίου Αμαρουσίου, περί σύστασης μίας 
(1) προσωποπαγούς θέσης με σχέση εργασίας ιδι¬ 
ωτικού δικαίου αορίστου χρόνου στο Δήμο Αμα¬ 
ρουσίου, σε εφαρμογή τελεσίδικης δικαστικής 


απόφασης. 4 

ΑΠΟΦΑΣΕΙ Σ 

Αριθμ. Δ5Α 1123655 ΕΞ2013 (1) 


Ανάθεση είσπραξης δημοσίων εσόδων σε Φορείς Εί¬ 
σπραξης, μέσω των υπηρεσιών της εταιρίας Διατρα¬ 
πεζικά Συστήματα Α.Ε. (ΔΙΑΣ Α.Ε.)». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 (ΦΕΚ 128/Α') «Περί Οργανισμού του 
Υπουργείου Οικονομικών», όπως ισχύει. 

2. Το Π.Δ. 185/09, «Ανασύσταση του Υπουργείου Οικο¬ 
νομικών.» (ΦΕΚ 213/Α'), όπως ισχύει. 

3. Τις διατάξεις του άρθρου 11 παρ. 2 του Ν. 2362/1995, 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α'), όπως ισχύ¬ 
ουν. 

4. Τις διατάξεις της Οδηγίας 2007/64/ΕΚ όπως έχουν 
ενσωματωθεί με το άρθρο 49 του Ν. 3862/2010 (ΦΕΚ 
113/Α713.07.2010). 

5. Την αριθμ. Δ6Α1066361 ΕΞ 2012/26.04.2012 απόφαση 

με θέμα «Συγκρότηση της Γενικής Διεύθυνσης Οικονο¬ 
μικών Υπηρεσιών του Υπουργείου Οικονομικών κ.λπ.» 

(ΦΕΚ 1363/Β'). 


6. Το Π.Δ. 90/2012 (ΦΕΚ 144/Α75-7-2012) «Διορισμός 
Υπουργού και Υφυπουργών». 

7. Την υπ’ αριθμ. ΥΠΟΙΚ 07927ΕΞ/19.09.2012 απόφαση 
του Πρωθυπουργού και του Υπουργού Οικονομικών (ΦΕΚ 
2574/12 Β') «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

8. Τις διατάξεις του Π.Δ. 113/2010 (ΦΕΚ 194/Α722.11.2010) 
«Περί ανάληψης υποχρεώσεων από τους διατάκτες». 

9. Την με αρ. πρωτ. Δ5Α 1119084 ΕΞ 2013/29-07-2013 
πρόσκληση εκδήλωσης ενδιαφέροντος για συμμετο¬ 
χή των φορέων είσπραξης στη διαδικασία είσπραξης 
δημοσίων εσόδων μέσω των υπηρεσιών της εταιρείας 
Διατραπεζικά Συστήματα Α.Ε. (ΔΙΑΣ Α.Ε.). 

10. Την διαπίστωση ότι με τις διατάξεις της παρούσας 
προκαλείται δαπάνη σε βάρος του κρατικού προϋπολο¬ 
γισμού ύψους περίπου 3.800.000,00 € για το οικ. έτος 
2013, η οποία θα βαρύνει τις πιστώσεις του Υπουργείου 
Οικονομικών (Ειδικός Φορέας 23 110 - Κ.Α.Ε. 0874). 

11. Τις αποφάσεις έγκρισης δέσμευσης πίστωσης 
οικ. έτους 2013: α) με αρ. πρωτ: Δ5Α 1037778 ΕΞ 2013/ 
28-02-2013 με ΑΔΑ: ΒΕΔΖΗ-Φ7Μ και α/α 26706 στο Βι¬ 
βλίο Εγκρίσεων και Εντολών Πληρωμής της Υ.Δ.Ε. β) με 
αρ. πρωτ: 2/74137/02.08.2013 με ΑΔΑ: ΒΛΩ7Η-ΔΨ8 και α/α 
75436 στο Βιβλίο Εγκρίσεων και Εντολών Πληρωμής της 
Υ.Δ.Ε. και γ) με αρ. πρωτ: Δ5Α1004229 ΕΞ2013/10.01.2013 
με ΑΔΑ: ΒΕΤΠΗ-70Φ και α/α 6251 στο Βιβλίο Εγκρίσεων 
και Εντολών Πληρωμής της Υ.Δ.Ε. 

12. Την αρ. 2/72936/ΔΠΓΚ/01.08.2013 απόφαση Υπουρ¬ 
γού Οικονομικών περί έγκρισης ανάληψης υποχρέωσης, 
με ΑΔΑ:ΒΛΩΒΗ-ΣΕΛ προκειμένου να καλυφθεί η δαπάνη 
τραπεζικών συναλλαγών για τα έτη 2014 - 2016 ύψους 
8.917.500,00 € ετησίως, αποφασίζουμε: 

ΑΡΘΡΟ 1 

ΦΟΡΕΙΣ ΕΙΣΠΡΑΞΗΣ 

1. Αναθέτουμε την είσπραξη δημοσίων εσόδων στους 
κάτωθι Φορείς Είσπραξης που συμμετέχουν στην 
εταιρία Διατραπεζικά Συστήματα Α.Ε. (ΔΙΑΣ Α.Ε.) και 
έχουν αποδεχθεί γραπτώς τους οικονομικούς όρους 
και τις προϋποθέσεις, όπως τίθενται στην υπ’ αριθμ. 
Δ5Α 1119084 ΕΞ 2013/29.07.2013 πρόσκληση εκδήλωσης 
ενδιαφέροντος: 

1. ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

2. ΑΙ.ΡΗΑ ΒΑΝΚ Α.Ε. 

3. ΤΡΑΠΕΖΑ ΠΕΙΡΑΙΩΣ - Α.Τ.Ε. ΒΑΝΚ 

4. ΕυΠΟΒΑΝΚ - ΕΒΘΑ3ΙΑ3 3.Α 

5. ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε. 

6. ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ 

7. ΕΛΛΗΝΙΚΑ ΤΑΧΥΔΡΟΜΕΙΑ Α.Ε. (ΕΛΤΑ) 

8. ΤΡΑΠΕΖΑ ΤΗΣ ΕΛΛΑΔΟΣ 

9. ΓΕΝΙΚΗ ΤΡΑΠΕΖΑ 

10. ΜΙίίΕΝίυΜ ΒΑΝΚ Α.Ε. 

11. ΑΤΤΙΟΑ ΒΑΝΚ ΑΝΩΝΥΜΗ ΤΡΑΠΕΖΙΚΗ ΕΤΑΙΡΙΑ 

12. ΝΕΑ ΡΒΟΤΟΝ ΤΡΑΠΕΖΑ Α.Ε. 

13. ΠΑΝΕΛΛΗΝΙΑ ΤΡΑΠΕΖΑ Α.Ε. 

14. Η3Β0 ΒΑΝΚ ΡΙ.0 

15. ΒΑΝΚ ΟΡ ΑΜΕΒΙΟΑ Ν.Α. 

16. ΟΙΤΙΒΑΝΚ ΙΝΤΕΒΝΑΤΙΟΝΑΙ ΡίΟ 

17. ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΡΑΜΑΣ 

18. ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΥΤΙΚΗΣ ΜΑΚΕΔΟΝΙΑΣ 

19. ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΩΔΕΚΑΝΗΣΟΥ 

20. ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΒΡΟΥ 

21. ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΥΒΟΙΑΣ 

22. ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ 

23. ΣΥΝΕΤΑΙΡΙΣΤΙΚΗ ΤΡΑΠΕΖΑ ΘΕΣΣΑΛΙΑΣ 

24. ΣΥΝΕΤΑΙΡΙΣΤΙΚΗ ΤΡΑΠΕΖΑ ΚΑΡΔΙΤΣΑΣ 

25. ΠΑΓΚΡΗΤΙΑ ΣΥΝΕΤΑΙΡΙΣΤΙΚΗ ΤΡΑΠΕΖΑ 

26. ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ 

27. ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΙΕΡΙΑΣ 

28. ΣΥΝΕΤΑΙΡΙΣΤΙΚΗ ΤΡΑΠΕΖΑ ΣΕΡΡΩΝ 

29. ΣΥΝΕΤΑΙΡΙΣΤΙΚΗ ΤΡΑΠΕΖΑ ΧΑΝΙΩΝ 

2. Μετά την έναρξη ισχύος της παρούσας απόφασης, 
οποτεδήποτε είναι εφικτή η είσοδος φορέα είσπραξης 
στην διαδικασία είσπραξης δημοσίων εσόδων, καθώς 
επίσης και η έξοδος από αυτήν, που πρέπει να γνω¬ 
στοποιείται: α) στη Γενική Δ/νση Οικονομικών Υπηρε¬ 
σιών και συγκεκριμένα στη Δ/νση Οικονομικής Διαχεί¬ 
ρισης, β) στη Γενική Δ/νση Φορολογικών Ελέγχων & 
Είσπραξης Δημοσίων Εσόδων και ειδικότερα στη Δ/ 
νση Πολιτικής Εισπράξεων - Γ ραφείο Παρακολούθησης 
Ηλεκτρονικών Εισπράξεων και Ηλεκτρονικών Επιστρο¬ 
φών - Εσόδων και γ) στη ΔΙΑΣ Α.Ε, τουλάχιστον ένα 
(1) μήνα πριν την επιθυμητή ημερομηνία προσχώρισης 
ή αποχώρισης. 

3. Από την έναρξη ισχύος της παρούσας απόφασης, 
όλες οι προηγούμενες Υπουργικές Αποφάσεις, που ανα¬ 
θέτουν σε πιστωτικά ιδρύματα την είσπραξη δημοσίων 
εσόδων, αυτομάτως παύουν, να βρίσκονται σε ισχύ και 
καταγγέλλονται οι σχετικές συμβάσεις. 

Η από 16/10/2001 σύμβαση που αφορά πληρωμή φο¬ 
ρολογικών υποχρεώσεων με την χρήση πιστωτικών 
ή/και χρεωστικών καρτών, μέσω της λειτουργίας του 
δικτύου συσκευών ΕΡΤ/Ρ03, που είναι εγκατεστημέ¬ 
νες στις Δ.Ο.Υ και συνδεδεμένες με το μηχανογρα¬ 
φικό σύστημα της ΔΙΑΣ Α.Ε., τροποποιείται, μόνο, ως 
προς τις αμοιβές της ΔΙΑΣ Α.Ε. και των Τραπεζών, 
όπως αυτές ορίζονται στο άρθρο 4 παράγραφος 1 
της παρούσας απόφασης, μέχρι να καταγγελθεί από 
το Ελληνικό Δημόσιο. 

4. Το άρθρο 3 «Τρόπος πληρωμής Αναδόχου» της 
ΠΟΛ.1113/22.05.2013 απόφασης Υπουργού και Υφυπουρ¬ 
γού Οικονομικών «Διαδικασία χορήγησης Α.Φ.Μ. και 
υποβολής περιοδικών δηλώσεων ΦΠΑ για την καταβο¬ 
λή του φόρου από υποκείμενους στο φόρο που είναι 
εγκατεστημένοι σε άλλο κράτος μέλος της Ευρωπαϊ¬ 
κής Ένωσης» (ΦΕΚ 1252/τ.Β'/23.05.2013) καταργείται και 
εντάσσεται στις διατάξεις της παρούσας απόφασης. 


ΑΡΘΡΟ 2 

ΚΑΤΗΓΟΡΙΕΣ ΕΣΟΔΩΝ 

Αναθέτουμε στους Φορείς Είσπραξης του άρθρου 1 
της παρούσας απόφασης, την είσπραξη των κάτωθι 
δημοσίων εσόδων: 

1. Φόρων και Τελών που προκύπτουν από την υποβο¬ 
λή δηλώσεων μέσω διαδικτύου, όπου η καταβολή του 
χρηματικού ποσού είναι απαραίτητη προϋπόθεση για 
την παραλαβή των δηλώσεων αυτών. Η είσπραξη διε- 
νεργείται μέσω του κωδικού πληρωμής με ονομασία 
«Ταυτότητα Πληρωμής» ο οποίος εκδίδεται μετά την 
οριστική υποβολή της δήλωσης που αφορά. 

2. Βεβαιωμένων, ρυθμισμένων ή μη, Οφειλών σε Δ.Ο.Υ. 
Η είσπραξη διενεργείται μέσω του κωδικού πληρωμής 
με ονομασία «Ταυτότητα Οφειλής» ο οποίος εκδίδεται 
για κάθε βεβαιωμένη, μη ρυθμισμένη οφειλή, και του κω¬ 
δικού πληρωμής με ονομασία «Ταυτότητα Ρυθμισμένης 
Οφειλής» για κάθε ρυθμισμένη οφειλή. 

3. Τέλη Κυκλοφορίας Οχημάτων. Η είσπραξη διενερ- 
γείται μέσω του κωδικού πληρωμής με ονομασία «Κωδι¬ 
κός Πληρωμής» ο οποίος εκδίδεται από την αντίστοιχη 
διαδικτυακή εφαρμογή. 

4. Ε-Παράβολο. Η είσπραξη διενεργείται μέσω του 
κωδικού πληρωμής με ονομασία «θ-Παράβολο» ο οποίος 
εκδίδεται από την αντίστοιχη διαδικτυακή εφαρμογή. 

Καθώς και κάθε νέος φόρος προς είσπραξη, που θα 
εντάσσεται σε κάποια από τις ανωτέρω τέσσερις (4) 
κατηγορίες. 

ΑΡΘΡΟ 3 

ΑΠΟΔΟΣΗ ΤΩΝ ΕΙΣΠΡΑΧΘΕΝΤΩΝ ΠΟΣΩΝ 
ΣΤΟ ΔΗΜΟΣΙΟ 

I. Οι οριζόμενοι στην παρούσα απόφαση φορείς εί¬ 
σπραξης, αποδίδουν τα εισπραττόμενα ποσά στο Ελ¬ 
ληνικό Δημόσιο την επομένη εργάσιμη της είσπραξης 
ημέρα. 

II. Η απόδοση των εισπραττομένων ποσών γίνεται, 
με εντολή της ΔΙΑΣ Α.Ε. στην Τράπεζα της Ελλάδος 
προκειμένου να χρεωθούν οι τρεχούμενοι λογαριασμοί 
αυτών και να πιστωθεί με το συνολικό ποσό των ει¬ 
σπράξεων ο λογαριασμός 200/1/21010 Ελληνικό Δημόσιο 
- Συγκέντρωση Εισπράξεων και Πληρωμών της Δ.Ο.Υ. 
Κατοίκων Εξωτερικού. 

Με την πίστωση του ανωτέρω λογαριασμού, η Τράπε¬ 
ζα της Ελλάδος αποστέλλει στη Δ.Ο.Υ. Κατοίκων Εξωτε¬ 
ρικού χωριστή απόδειξη κατάθεσης για τις εισπράξεις 
αυτές, η οποία θα εισάγεται στο ημερολόγιο πληρωμών 
χρεώνοντας τον λογαριασμό 200/1/21010 Ελληνικό Δη¬ 
μόσιο - Συγκέντρωση Εισπράξεων και Πληρωμών. 

III. Επιπρόσθετα στην περίπτωση που τα εισπραττό- 
μενα ποσά αφορούν : 

Α. Σε φόρους και τέλη που προκύπτουν από την υπο¬ 
βολή δηλώσεων μέσω διαδικτύου (περίπτωση 1 του άρ¬ 
θρου 2 της παρούσας). 

1. Η ΔΙΑΣ Α.Ε αποστέλλει το σχετικό αρχείο πληρωμών 
στη Γ.Γ.Δ.Ε. το οποίο περιέχει την πλήρη ταυτότητα 
πληρωμής (Α.Φ.Μ., είδος οφειλής, καταληκτική ημερο¬ 
μηνία πληρωμής οφειλής, ποσό κ.λπ.). 

2. Πληρωμές με ταυτότητες πληρωμής που δεν έχουν 
παραχθεί από το σύστημα Ιαχίεπθί ή πληρωμές που 
πραγματοποιήθηκαν μετά την καταληκτική ημερομηνία 
οφειλής απορρίπτονται. Η Γ.Γ.Δ.Ε αποστέλλει στη ΔΙΑΣ 
Α.Ε - στα πλαίσια του συστήματος πληρωμών ΔΙΑΣ ΑΕ 

- αρχείο απορρίψεων με τις μη ταυτοποιημένες εντο¬ 
λές πληρωμής. Το συνολικό ποσό των απορρκρθεισών 
πληρωμών εκκαθαρίζεται συμψηφιστικά από τη ΔΙΑΣ 
Α.Ε με τις πληρωμές του φόρου με ίδια ημερομηνία 
εκκαθάρισης, ούτως ώστε να εξασφαλίζεται πάντο¬ 
τε κατά την εκκαθάριση η πίστωση του λογαριασμού 
200/1/21010 που τηρεί το Ελληνικό Δημόσιο στην Τρά¬ 
πεζα της Ελλάδος. 

3. Η ΔΙΑΣ ΑΕ σε περίπτωση απόρριψης πληρωμής ή 
λανθασμένης πληρωμής η οποία έχει αποδοθεί στο 
Δημόσιο, αποτυπώνει τα αντίστοιχα ποσά στη στήλη 
«ΕΠΙΣΤΡΟΦΕΣ» της συγκεντρωτικής κατάστασης εί¬ 
σπραξης ανά φόρο που αποστέλλει σε ημερήσια βάση 
με ηλεκτρονικό αρχείο στην αρμόδια Δ.Ο.Υ Κατοίκων 
Εξωτερικού και στην Δ/νση Πολιτικής Εισπράξεων - Γρα¬ 
φείο στη Γ.Γ.Δ.Ε. 

4. Η ΔΙΑΣ ΑΕ αποστέλλει με ηλεκτρονικό ταχυδρομείο 
στην αρμόδια Δ.Ο.Υ Κατοίκων Εξωτερικού και στη Δ/νση 
Πολιτικής Εισπράξεων - Γ ραφείο στη Γ.Γ.Δ.Ε. ημερήσια 
συγκεντρωτική κατάσταση εισπράξεων ανά φόρο, με 
ανάλυση ανά φορέα είσπραξης, ημερομηνία πληρωμής, 
πλήθος έγκυρων συναλλαγών, ποσό εισπράξεων, ποσό 
επιστροφών και συνολικό ποσό κατάθεσης. 

5. Η Δ.Ο.Υ. Κατοίκων Εξωτερικού εισάγει στο ημερο¬ 
λόγιο εισπράξεων το συνολικό ποσό κάθε φόρου πιστώ¬ 
νοντας ανάλογα τον σχετικό λογαριασμό: 

ί. 111-754 «Τακτοποιητέες Εισπράξεις Δημοσίων Δια¬ 
χειριστών Φ.Π.Α.» 

π. 111-757 «Τακτοποιητέες Εισπράξεις Δημοσίων Δια¬ 
χειριστών του Φόρου Μισθωτών Υπηρεσιών» 

ίΙΙ. 111-758 «Τακτοποιητέες Εισπράξεις Δημοσίων Δια¬ 
χειριστών Φορολογίας Εισοδήματος Νομικών Προσώ¬ 
πων» 

ιν. 111-761 «Τακτοποιητέες Εισπράξεις Δημοσίων Δια¬ 
χειριστών - Τέλη και Ειδικοί Φόροι» 

6. Επιπλέον η ΔΙΑΣ Α.Ε αποστέλλει στο τέλος κάθε 
μήνα με ηλεκτρονικό ταχυδρομείο (θ-πιείΙ) συγκεντρω¬ 
τική κατάσταση με τις εισπράξεις των ανωτέρω εσόδων 
ανά φόρο στην παραπάνω Δ.Ο.Υ., για την λογιστική 
τακτοποίησή της. 

7. Η Γ.Γ.Δ.Ε. (Δ/νση Ηλεκτρονικής Διακυβέρνησης), με 
βάση τα στοιχεία εισπράξεων που παραλαμβάνει από 
τη ΔΙΑΣ Α.Ε. και σε συνδυασμό με το αρχείο που τηρεί 
με τις υποβληθείσες δηλώσεις, δημιουργεί χρηματικούς 
καταλόγους οι οποίοι περιέχουν όλα τα στοιχεία που 
ορίζονται στις διατάξεις του άρθρου 55 του Π.Δ. 16/1989 
(Κανονισμός Λειτουργίας Δ.Ο.Υ.) και τους αποστέλλει 
ηλεκτρονικά στην αρμόδια Δ.Ο.Υ. φορολογίας του υπό¬ 
χρεου. Ταυτόχρονα με την αποστολή των χρηματικών 
καταλόγων ακολουθεί και η κατανομή των εισπράξεων 
των συγκεντρωτικών εσόδων στις Δ.Ο.Υ. αυτές. Σε όσες 
περιπτώσεις έχει καταβληθεί το σύνολο του ποσού της 
υποβληθείσας δήλωσης, η πίστωση των χρηματικών 
καταλόγων γίνεται με την παραπάνω διαδικασία και 
ακολουθείται ταυτόχρονα η τακτοποίηση του ποσοστού 
της χορηγηθείσας έκπτωσης, όπου αυτή προβλέπεται, 
λόγω της εφάπαξ εξόφλησης. Σε όσες περιπτώσεις έχει 
καταβληθεί μόνο το ποσό της πρώτης δόσης με την 
υποβολή της δήλωσης εκάστου εσόδου, ακολουθείται η 
ίδια ως άνω διαδικασία για τη βεβαίωση στις αρμόδιες 
Δ.Ο.Υ., με τον καθορισμό ταυτόχρονα της ημερομηνίας 
καταβολής της πρώτης δόσης και των επόμενων δό¬ 
σεων του φόρου. 


Β. Σε βεβαιωμένες, ρυθμισμένες ή μη, οφειλές σε Δ.Ο.Υ. 
(περίπτωση 2 του άρθρου 2 της παρούσας) 

1. Το αρχείο πληρωμών των βεβαιωμένων οφειλών, 
αποστέλλεται από τη ΔΙΑΣ Α.Ε στη Γ.Γ.Δ.Ε. και θα πε¬ 
ριέχει την ταυτότητα οφειλής σύμφωνα με τις προδι¬ 
αγραφές που έχουν ορισθεί (ΑΦΜ, Κωδικός τράπεζας, 
ημερομηνία πληρωμής, ποσό κ.λπ.). Πληρωμές με ταυ¬ 
τότητες οφειλής που δεν είναι έγκυρες, με συνέπεια 
την αδυναμία πίστωσης των οφειλών, απορρίπτονται. 

2. Δεν απαιτείται η ενημέρωση του αρμοδίου γρα¬ 
φείου παρακολούθησης ηλεκτρονικών εισπράξεων 
και ηλεκτρονικών επιστροφών εσόδων (Γραφείο στη 
Γ.Γ.Δ.Ε.) για τις περιπτώσεις απορρίψεων από τη ΔΙΑΣ 
Α.Ε. λανθασμένων πληρωμών (π.χ. διότι δεν έχουν τηρη¬ 
θεί οι υποχρεωτικοί έλεγχοι που ορίζονται στις παρα¬ 
μέτρους ένταξης από το πιστωτικό ίδρυμα) και εφόσον 
τα ποσά των απορρίψεων αυτών δεν έχουν αποδοθεί 
στο Δημόσιο. 

3. Στις περιπτώσεις που φορέας είσπραξης αιτείται 
εγγράφως προς το αρμόδιο γραφείο παρακολούθησης 
ηλεκτρονικών εισπράξεων και ηλεκτρονικών επιστρο¬ 
φών εσόδων (Γραφείο στη Γ.Γ.Δ.Ε.), την απόρριψη συγκε¬ 
κριμένης πληρωμής η οποία έχει αποδοθεί στο Δημόσιο: 

α) εάν η συγκεκριμένη πληρωμή έχει αποσταλεί στην 
αρμόδια Δ.Ο.Υ. και έχει ενημερώσει την μερίδα του 
φορολογούμενου, το αίτημα για απόρριψη δεν γίνεται 
αποδεκτό. 

β) εάν η συγκεκριμένη πληρωμή δεν έχει αποσταλεί 
στην αρμόδια Δ.Ο.Υ. και μετά την διερεύνηση του αιτή¬ 
ματος σε συνεργασία με το αρμόδιο Τμήμα της Δ/νσης 
Ηλεκτρονικής Διακυβέρνησης, προκύπτει ότι αυτό μπορεί 
να ικανοποιηθεί, τότε αποστέλλεται απορριπτικό αρχείο 
στη ΔΙΑΣ Α.Ε. για την τακτοποίησή του. 

4. Η ΔΙΑΣ Α.Ε. αποστέλλει με ηλεκτρονικό ταχυδρο¬ 
μείο στην αρμόδια Δ.Ο.Υ. Κατοίκων Εξωτερικού και στη 
Διεύθυνση Πολιτικής Εισπράξεων-Γραφείο στη Γ.Γ.Δ.Ε. 
ημερήσια συγκεντρωτική κατάσταση είσπραξης με ονο¬ 
μασία «ΒΕΒΑΙΩΜΕΝΕΣ ΟΦΕΙΛΕΣ ΣΕ Δ.Ο.Υ.» με ανάλυση 
ανά φορέα είσπραξης, ημερομηνία πληρωμής, πλήθος 
έγκυρων συναλλαγών, ποσό εισπράξεων, ποσό επιστρο¬ 
φών και συνολικό ποσό κατάθεσης. 

5. Η Δ.Ο.Υ. Κατοίκων Εξωτερικού εισάγει το γενικό 
σύνολο της κατάστασης στο ημερολόγιο εισπράξεων 
πιστώνοντας το λογαριασμό 111-763 «Τακτοποιητέες 
Εισπράξεις Δημοσίων Διαχειριστών - Βεβαιωμένων εσό¬ 
δων μέσω Τραπεζών». 

6. Επιπλέον η ΔΙΑΣ Α.Ε. αποστέλλει στο τέλος κάθε 
μήνα με ηλεκτρονικό ταχυδρομείο (θ-πιαίΙ) συγκεντρω¬ 
τική κατάσταση με τις εισπράξεις των ανωτέρω εσόδων 
στην παραπάνω Δ.Ο.Υ., για την λογιστική τακτοποίησή 
της. 

7. Η Γ.Γ.Δ.Ε. (Δ/νση Ηλεκτρονικής Διακυβέρνησης) με 
βάση τα στοιχεία εισπράξεων που παραλαμβάνει από 
τη ΔΙΑΣ Α.Ε. και τους φορείς είσπραξης, αποστέλλει 
άμεσα ηλεκτρονικά αρχεία στις αρμόδιες Δ.Ο.Υ. για την 
πίστωση των χρεών των υπόχρεων καθώς και για την 
λογιστική ενημέρωση των εισπρακτέων εσόδων και των 
ημερολογίων εισπράξεων/πληρωμών, πιστώνοντας τον 
λογαριασμό 111-762 «Τακτοποιητέες Εισπράξεις Δημοσί¬ 
ων Διαχειριστών - Πληρωμές με Ταυτότητες Οφειλών» 
και χρεώνοντας τον λογαριασμό 111-763 «Τακτοποιητέ- 
ες Εισπράξεις Δημοσίων Διαχειριστών - Βεβαιωμένων 
εσόδων μέσω Τραπεζών». 

8. Στην περίπτωση καταβολής ποσού για χρέος το 
οποίο έχει εξοφληθεί, το ποσό που έχει πληρωθεί για 
το χρέος αυτό επιστρέφεται στον φορολογούμενο μέσω 
της Δ.Ο.Υ., τηρουμένων των διατάξεων του Ν.Δ. 356/1974, 
«Περί Κωδικός Εισπράξεως Δημοσίων Εσόδων.» και του 
Π.Δ. 16/1989 «Κανονισμός λειτουργίας Δημοσίων Οικο¬ 
νομικών Υπηρεσιών (Δ.Ο.Υ.) και των Τοπικών Γραφείων 
και καθήκοντα υπαλλήλων αυτών». Ανάλογη διαδικασία 
τηρείται και σε λοιπές εξαιρετικές περιπτώσεις αδυνα¬ 
μίας πίστωσης των χρεών. 

Γ. Σε τέλη κυκλοφορίας οχημάτων (περίπτωση 3 του 
άρθρου 2 της παρούσας) 

1. Το αρχείο πληρωμών των τελών κυκλοφορίας οχη¬ 
μάτων, αποστέλλεται από τη ΔΙΑΣ Α.Ε στη Γ.Γ.Δ.Ε. και 
θα περιέχει τον κωδικό πληρωμής σύμφωνα με τις προ¬ 
διαγραφές που έχουν ορισθεί (Α.Φ.Μ, Κωδικός τράπεζας, 
ημερομηνία πληρωμής, ποσό κ.λπ.). Πληρωμές με κωδι¬ 
κούς πληρωμής που δεν είναι έγκυροι απορρίπτονται. 

2. Η ΔΙΑΣ Α.Ε. αποστέλλει με ηλεκτρονικό ταχυδρο¬ 
μείο στην αρμόδια Δ.Ο.Υ. Κατοίκων Εξωτερικού και στη 
Διεύθυνση Πολιτικής Εισπράξεων - Γ ραφείο στη Γ.Γ.Δ.Ε. 
ημερήσια συγκεντρωτική κατάσταση εισπράξεως με 
ονομασία «Τακτοποιητέες Εισπράξεις Δημοσίων Διαχει¬ 
ριστών Τελών Κυκλοφορίας Αυτοκινήτων Οχημάτων», με 
ανάλυση ανά φορέα είσπραξης, ημερομηνία πληρωμής, 
πλήθος έγκυρων συναλλαγών, ποσό εισπράξεων, ποσό 
επιστροφών και συνολικό ποσό κατάθεσης. 

3. Η Δ.Ο.Υ. Κατοίκων Εξωτερικού, εισάγει το γενικό 
σύνολο της κατάστασης στο ημερολόγιο εισπράξεων 
πιστώνοντας τον λογαριασμό 111-764 «Τακτοποιητέες 
Εισπράξεις Δημοσίων Διαχειριστών Τελών Κυκλοφορίας 
Οχημάτων». 

4. Επιπλέον, η ΔΙΑΣ Α.Ε. αποστέλλει στο τέλος κάθε 
μήνα με ηλεκτρονικό ταχυδρομείο (θ-πιαίΙ) συγκεντρω¬ 
τική κατάσταση με τις εισπράξεις των ανωτέρω εσόδων 
στην παραπάνω Δ.Ο.Υ. για την λογιστική τακτοποίησή 
της. 

5. Η Γ.Γ.Δ.Ε. (Δ/νση Ηλεκτρονικής Διακυβέρνησης) με 
βάση τα στοιχεία εισπράξεων που παραλαμβάνει από 
τη ΔΙΑΣ Α.Ε., δημιουργεί ανά μήνα ένα συγκεντρωτικό 
χρηματικό κατάλογο και αντίστοιχα ένα συγκεντρωτι¬ 
κό διπλότυπο στη γραμμή Χ.Κ., τον οποίο αποστέλλει 
στη Δ.Ο.Υ. Κατοίκων Εξωτερικού, ώστε να γίνεται η 
ενημέρωση των εισπρακτέων εσόδων προϋπολογισμού 
ως προς την βεβαίωση και είσπραξη ανά ΚΑΕ εσόδου. 

6. Μετά την καταληκτική ημερομηνία πληρωμής τελών 
κυκλοφορίας δεν θα γίνεται αποδεκτή η εκπρόθεσμη 
απόδοση ποσών στο Ελληνικό Δημόσιο, που αφορούν 
εμπρόθεσμες καταβολές, που έχουν πραγματοποιηθεί 
από τους φορολογούμενους, στους φορείς είσπραξης. 

Δ. Στο θ - Παράβολο (περίπτωση 4 του άρθρου 2 της 
παρούσας) 

1. Το αρχείο πληρωμών του θ-παραβόλου, αποστέλ- 
λεται από τη ΔΙΑΣ Α.Ε στη Γ.Γ.Δ.Ε. και θα περιέχει τον 
κωδικό του θ-παραβόλου σύμφωνα με τις προδιαγραφές 
που έχουν ορισθεί (Α.Φ.Μ, Κωδικός τράπεζας, ημερο¬ 
μηνία πληρωμής, ποσό κ.λπ.). Πληρωμές με κωδικούς 
Θ-παραβόλου που δεν είναι έγκυροι απορρίπτονται. 

2. Η ΔΙΑΣ Α.Ε. αποστέλλει με ηλεκτρονικό ταχυδρο¬ 
μείο στην αρμόδια Δ.Ο.Υ. Κατοίκων Εξωτερικού και στη 
Διεύθυνση Πολιτικής Εισπράξεων-Γραφείο στη Γ.Γ.Δ.Ε. 
ημερήσια συγκεντρωτική κατάσταση είσπραξης με ονο¬ 
μασία «Τακτοποιητέες Εισπράξεις Δημοσίων Διαχειρι¬ 


στών θ-Παραβόλου», με ανάλυση ανά φορέα είσπραξης, 
ημερομηνία πληρωμής, πλήθος έγκυρων συναλλαγών, 
ποσό εισπράξεων, ποσό επιστροφών και συνολικό ποσό 
κατάθεσης. 

3. Η Δ.Ο.Υ. Κατοίκων Εξωτερικού, εισάγει το συνολι¬ 
κό ποσό κατάθεσης της κατάστασης στο ημερολόγιο 
εισπράξεων πιστώνοντας τον λογαριασμό 111-765 «Τα- 
κτοποιητέες Εισπράξεις Δημοσίων Διαχειριστών - Ηλε¬ 
κτρονικό Παράβολο». 

4. Η ΔΙΑΣ Α.Ε. στο τέλος κάθε μήνα αποστέλλει με 
ηλεκτρονικό ταχυδρομείο (θ-πίθίΙ) συγκεντρωτική κατά¬ 
σταση με τις ημερήσιες εισπράξεις των ανωτέρω εσόδων 
που πραγματοποιήθηκαν τον συγκεκριμένο μήνα στην 
παραπάνω Δ.Ο.Υ., για την λογιστική τακτοποίησή της. 

5. Η Γ.Γ.Δ.Ε. (Δ/νση Ηλεκτρονικής Διακυβέρνησης) με 
βάση τα στοιχεία εισπράξεων που παραλαμβάνει από 
τη ΔΙΑΣ Α.Ε. και τους φορείς είσπραξης, που αφορούν 
τις καταθέσεις των ανωτέρω εσόδων, δημιουργεί ανά 
μήνα συγκεντρωτικό χρηματικό κατάλογο (Χ.Κ.) και 
αντίστοιχα συγκεντρωτικό διπλότυπο στη γραμμή Χ.Κ., 
τον οποίο αποστέλλει στη Δ.Ο.Υ. Κατοίκων Εξωτερικού, 
ώστε να γίνει η ενημέρωση των εισπρακτέων εσόδων 
προϋπολογισμού ως προς την βεβαίωση και είσπραξη 
ανά ΚΑΕ εσόδου. 

IV. Εφόσον οι φορείς είσπραξης καθυστερούν υπαι- 
τίως την απόδοση των ποσών στο Ελληνικό Δημόσιο, 
η Γενική Διεύθυνση Οικονομικής Επιθεώρησης θα κα¬ 
ταλογίζει τόκους υπερημερίας επί των ποσών αυτών. 
Εάν η καθυστέρηση οφείλεται σε υπαιτιότητα της ΔΙΑΣ 
Α.Ε. ποσό ίσο με τον τόκο υπερημερίας καταλογίζεται 
σε αυτή ομοίως από τη Γ ενική Διεύθυνση Οικονομικής 
Επιθεώρησης. Η ενημέρωση της Γενικής Διεύθυνσης 
Οικονομικής Επιθεώρησης για τέτοιες καθυστερήσεις 
θα γίνεται από τη Διεύθυνση Πολιτικής Εισπράξεων - 
Γ ραφείο στη Γ.Γ.Δ.Ε. 

V. Οι φορείς είσπραξης που δεν αποστέλλουν στο 
Δημόσιο πληρωμές που έχουν λάβει από τους φορο¬ 
λογούμενους εντός των χρονικών ορίων που ορίζονται, 
ευθύνονται έναντι των πελατών τους για τις συνέπειες 
της εκπρόθεσμης πληρωμής. 

ΑΡΘΡΟ 4 

ΑΜΟΙΒΕΣ ΔΙΑΣ ΑΕ ΚΑΙ ΦΟΡΕΩΝ ΕΙΣΠΡΑΞΗΣ 

1. Για την είσπραξη των δημοσίων εσόδων: 

Η αμοιβή της ΔΙΑΣ ΑΕ ορίζεται στο ποσό των 0,04 
ευρώ ανά έγκυρη συναλλαγή πλέον αναλογούντος ΦΠΑ. 

Η αμοιβή των Φορέων Είσπραξης ορίζεται στο ποσό 
των: 

α) 0,25 ευρώ ανά έγκυρη συναλλαγή, πλέον αναλογού- 
ντος Φ.Π.Α., για πληρωμή μέσω καταστήματος (χρέωση 
λογαριασμού ή μετρητά) και 

β) 0,11 ευρώ ανά έγκυρη συναλλαγή, πλέον αναλογού- 
ντος Φ.Π.Α., για πληρωμή μέσω εναλλακτικών δικτύων 
(ννβό, ΑΤΜ κ.λπ.). 

γ) 0,20 ευρώ ανά έγκυρη συναλλαγή, πλέον αναλο- 
γούντος Φ.Π.Α., για πληρωμή μέσω του μη αυτοματο¬ 
ποιημένου δικτύου ΕΛΤΑ. 

Στην από 16/10/2001 σύμβαση που αφορά πληρωμή 
φορολογικών υποχρεώσεων με την χρήση πιστωτικών 
ή/και χρεωστικών καρτών, μέσω της λειτουργίας του 
δικτύου συσκευών ΕΡΤ/Ρ05, η αμοιβή της ΔΙΑΣ ΑΕ ορί¬ 
ζεται σε 0,04 ευρώ (πλέον ΦΠΑ) και των Τραπεζών σε 
0,25 ευρώ (πλέον ΦΠΑ). 

Πάροχοι Υπηρεσιών Πληρωμών που είναι εγκατεστη¬ 
μένοι σε κάποια από τις χώρες του Ενιαίου Χώρου Πλη¬ 
ρωμών σε Ευρώ (8ΕΡΑ) δύνανται να εισπράττουν φόρους 
για λογαριασμό του Ελληνικού Δημοσίου μέσω του συ¬ 
στήματος 8ΕΡΑ ΟθάιΙ ΤΓαπείβΓ από τους υποκείμενους 
σε φόρο, που δεν είναι εγκατεστημένοι στην Ελλάδα, 
αλλά σε κάποιο άλλο κράτος μέλος και πραγματοποι¬ 
ούν οικονομικές πράξεις, για τις οποίες είναι υπόχρεοι 
προς καταβολή στην Ελλάδα. Από την έναρξη ισχύος της 
παρούσας απόφασης, η αμοιβή της ΔΙΑΣ ΑΕ, για όλες 
τις συναλλαγές μέσω 3ΕΡΑ, ορίζεται σε 0,04 ευρώ, ανά 
έγκυρη συναλλαγή, πλέον αναλογούντος ΦΠΑ. 

2. Οι Φορείς Είσπραξης που αναλαμβάνουν την εί¬ 
σπραξη Δημοσίων Εσόδων υποχρεούνταί: 

α) να μην απαιτούν από τους υπόχρεους προς κατα¬ 
βολή φόρου, την τήρηση τραπεζικού λογαριασμού σε 
αυτούς με εξαίρεση την είσπραξη φόρων και τελών 
που προκύπτουν από την υποβολή δηλώσεων μέσω δι¬ 
αδικτύου (περίπτωση 1 του άρθρου 2 της παρούσας). 

β) να μην επιβάλλουν για κανένα λόγο, κάποια περαι¬ 
τέρω επιβάρυνση στον φορολογούμενο. 

ΑΡΘΡΟ 5 

ΕΛΕΓΧΟΣ ΚΑΙ ΤΙΜΟΛΟΓΗΣΗ ΣΥΝΑΛΛΑΓΩΝ 

1. Κάθε Φορέας Είσπραξης, από τον επόμενο μήνα της 
είσπραξης, θα υποβάλλει στην Δ/νση Πολιτικής Εισπρά¬ 
ξεων - Γραφείο στη Γ.Γ.Δ.Ε. προς έλεγχο και θεώρηση 
την Συγκεντρωτική Κατάσταση Αμοιβών στην οποία 
θα αναγράφεται αναλυτικά, ανά έσοδο, το πλήθος των 
έγκυρων συναλλαγών, μέσω καταστήματος και εναλλα¬ 
κτικών δικτύων, με το αντίστοιχο ποσό αμοιβής. 

Η ΔΙΑΣ ΑΕ, ανά μήνα, θα υποβάλλει στην Δ/νση Πο¬ 
λιτικής Εισπράξεων - Γ ραφείο στη Γ.Γ.Δ.Ε. προς έλεγχο 
και θεώρηση την Συγκεντρωτική Κατάσταση Αμοιβών, 
ανά έσοδο, στην οποία θα αναγράφεται αναλυτικά, ανά 
Φορέα Είσπραξης, το πλήθος των έγκυρων συναλλαγών 
με το αντίστοιχο ποσό αμοιβής. 

2. Κάθε Φορέας Είσπραξης, στο τέλος κάθε μήνα, θα εκ¬ 
δίδει τιμολόγιο για το σύνολο των συναλλαγών που πραγ¬ 
ματοποιήθηκαν τον προηγούμενο μήνα, επισυνάπτοντας 
και την θεωρημένη Συγκεντρωτική Κατάσταση Αμοιβών. 

Η ΔΙΑΣ ΑΕ, στο τέλος κάθε μήνα θα εκδίδει τιμολό¬ 
γιο για τις συναλλαγές που πραγματοποιήθηκαν τον 
προηγούμενο μήνα, όπου το τιμολογούμενο πλήθος συ¬ 
ναλλαγών πρέπει να ισοδυναμεί με το άθροισμα του 
συνολικού πλήθους των συναλλαγών, που πραγματο¬ 
ποίησαν οι φορείς είσπραξης, επισυνάπτοντας και την 
θεωρημένη Συγκεντρωτική Κατάσταση Αμοιβών. 

Τα τιμολόγια, με τις επισυναπτόμενες θεωρημένες Συ¬ 
γκεντρωτικές Καταστάσεις Αμοιβών, θα υποβάλλονται 
στην Δ/νση Οικονομικής Διαχείρισης για την εκκαθάριση 
της πληρωμής. 

3. Ο υπολογισμός των αμοιβών της ΔΙΑΣ ΑΕ και των 
Φορέων Είσπραξης πραγματοποιείται βάσει των έγκυ¬ 
ρων συναλλαγών. Σε περίπτωση τυχόν αποκλίσεων, επί 
του πλήθους των έγκυρων συναλλαγών, αυτές θα πρέ¬ 
πει να δικαιολογούνται και να επιλύονται άμεσα μεταξύ 
των εμπλεκομένων μερών. 

ΑΡΘΡΟ 6 

ΠΛΗΡΩΜΗ ΤΙΜΟΛΟΓΙΩΝ 

1. Οι Φορείς Είσπραξης, η ΔΙΑΣ Α.Ε και το Ελληνικό 
Δημόσιο συμφωνούν από κοινού ότι οι πληροφορίες ως 


προς τις διενεργηθείσες συναλλαγές, που αποτυπώ- 
νονται στις αντίστοιχες Συγκεντρωτικές Καταστάσεις 
Αμοιβών, αποτελούν αποδεικτικό στοιχείο του ύψους 
των οφειλόμενων αμοιβών. 

2. Το Ελληνικό Δημόσιο υποχρεούται στην εξόφληση 
των τιμολογίων που κάθε φορά παραλαμβάνει, εφόσον 
πληρούνται οι προϋποθέσεις και διαδικασίες ελέγχου 
και θεώρησης των συναλλαγών, όπως αυτές ορίζονται 
στο άρθρο 5 της παρούσας απόφασης. 

3. Τυχόν διαφορά ή αμφισβήτηση των στοιχείων των 
τιμολογίων, γνωστοποιείται από το Ελληνικό Δημόσιο 
στη ΔΙΑΣ ΑΕ και στους Φορείς Είσπραξης με όλα τα 
στοιχεία που την θεμελιώνουν, προκειμένου να εκδοθεί 
πιστωτικό τιμολόγιο του αρχικού και νέο τιμολόγιο, με 
τα νέα συμφωνημένα στοιχεία. 

4. Η πληρωμή των τιμολογίων της ΔΙΑΣ Α.Ε και κάθε 
Φορέα Είσπραξης πραγματοποιείται με πίστωση από το 
Ελληνικό Δημόσιο των τραπεζικών λογαριασμών (ΙΒΑΝ), 
που οι ανωτέρω έχουν υποδείξει κατά την δήλωση προ¬ 
σχώρησής τους. 

5. Οι αμοιβές θα καταβάλλονται κατόπιν έκδοσης 
ενταλμάτων πληρωμής, βάσει των τιμολογίων. Κατά 
την πληρωμή τους, θα γίνονται οι οριζόμενες από τις 
ισχύουσες διατάξεις κρατήσεις. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2013 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 106330/1Α (2) 

Χορήγηση Αδειας Ιδιωτικού Ινστιτούτου Επαγγελματι¬ 
κής Κατάρτισης (Ι.Ι.Ε.Κ) στην «ΕΛΛΗΝΙΚΗ ΒΙΟΤΕΧΝΙ¬ 
ΚΗ ΕΤΑΙΡΕΙΑ - ΔΙΠΛΑΡΕΙΟΣ ΣΧΟΛΗ Ι.Ι.Ε.Κ». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τη υποπαράγραφο ©3 της παραγράφου Ο του άρ¬ 
θρου πρώτου του Ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016 
-Επείγοντα Μέτρα Εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» (ΦΕΚ 222/Α'), 

2. Το άρθρο 30 του Ν. 4111/2013 (ΦΕΚ 18/Α'). 

3. Την παράγραφο 3 του άρθρου 6 του Ν. 4132/2013 
(ΦΕΚ 59/Α') «Κατεπείγουσες ρυθμίσεις του Υπουργείου 
Υγείας και άλλες διατάξεις». 

4. Τη με αρ. 151678/1Α/3-12-2012 (ΦΕΚ 3324/Β') απόφα¬ 
ση «Καθορισμός απαιτούμενων δικαιολογητικών για τη 
χορήγηση, την τροποποίηση και την επικαιροποίηση 
άδειας Ιδιωτικού Σχολείου Πρωτοβάθμιας και Δευτερο¬ 
βάθμιας εκπαίδευσης, Κολλεγίου, Φροντιστηρίου και Κέ¬ 
ντρου Ξένων Γλωσσών, Ιδιωτικού Ινστιτούτου Επαγγελ¬ 
ματικής Κατάρτισης (Ι.Ι.Ε.Κ), Κέντρου Δια Βίου Μάθησης 
ΕπιπέδουΈνα και Κέντρου Δια Βίου Μάθησης Επιπέδου 
Δύο σε φυσικά, νομικά πρόσωπα, ενώσεις προσώπων 
και ΝΠΔΔ.», όπως τροποποιήθηκε και ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Τη με αρ. 10131/ΙΑ/18-11-2012 (ΦΕΚ 3057/Β') απόφαση 
«Καθορισμός διαδικασίας της υποβολής των προγραμ¬ 
μάτων σπουδών ιδιωτικού σχολείου Πρωτοβάθμιας και 
Δευτεροβάθμιας εκπαίδευσης, Κολλεγίου, ιδιωτικού Ιν¬ 
στιτούτου Επαγγελματικής Κατάρτισης (Ι.Ι.Ε.Κ.), Κέντρου 
Δια Βίου Μάθησης Επιπέδου Ένα και Κέντρου Δια Βίου 
Μάθησης Επιπέδου Δύο». 

6. Τη με αρ. 34566/1Α/12-3-2013 (ΦΕΚ 756/Β') απόφαση 
«Τροποποίηση της αριθμ. 10135/18-11-2012 υπουργικής 
απόφασης «Καθορισμός ποσού παραβολών και χρη¬ 
ματικών ποσών για παρόχους ιδιωτικής εκπαίδευσης 
και κατάρτισης κατά την παράγραφο θ του ΠΡΩΤΟΥ 
ΑΡΘΡΟΥ του Ν. 4093/2012». 

7. Τη με αρ. 73243/1Α/30-05-2013 αίτηση της «ΕΛΛΗΝΙΚΗ 
ΒΙΟΤΕΧΝΙΚΗ ΕΤΑΙΡΕΙΑ» και τη με αρ. 79616/1Α/11 -6-2013 
συμπληρωματική αίτηση με τα συνημμένα σε αυτές δι- 
καιολογητικά σχετικά με χορήγηση άδειας Ιδιωτικού 
Ινστιτούτου Επαγγελματικής Κατάρτισης (Ι.Ι.Ε.Κ). 

8. Τη με αρ. ΣΤ/14986/6-7-2010 ισχύουσα άδεια ίδρυσης 
Ιδιωτικού Ινστιτούτου Επαγγελματικής Κατάρτισης (Ι.Ι.Ε.Κ). 

9. Τη με αρ. ΓΠ/12666/14-6-2012 ισχύουσα άδεια λει¬ 
τουργίας Ιδιωτικού Ινστιτούτου Επαγγελματικής Κα¬ 
τάρτισης (Ι.Ι.Ε.Κ). 

10. Την ανάγκη χορήγησης άδειας Ιδιωτικού Ινστιτού¬ 
του Επαγγελματικής Κατάρτισης (Ι.Ι.Ε.Κ). 

11. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Χορηγούμε άδεια Ιδιωτικού Ινστιτούτου Επαγγελματι¬ 
κής Κατάρτισης (Ι.Ι.Ε.Κ) με το διακριτικό τίτλο «ΕΛΛΗΝΙ¬ 
ΚΗ ΒΙΟΤΕΧΝΙΚΗ ΕΤΑΙΡΕΙΑ - ΔΙΠΛΑΡΕΙΟΣ ΣΧΟΛΗ Ι.Ι.Ε.Κ» 
στην «ΕΛΛΗΝΙΚΗ ΒΙΟΤΕΧΝΙΚΗ ΕΤΑΙΡΕΙΑ», με έδρα την 
Αθήνα, σύμφωνα με τα οριζόμενα στην υποπαράγρα- 
φο ©3 της παραγράφου Ο του άρθρου πρώτου του 
Ν. 4093/2012 «Εγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016 - Επείγοντα Μέτρα 
Εφαρμογής του Ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016» (ΦΕΚ 
222/Α') και στο άρθρο 30 του Ν. 4111/2013 (ΦΕΚ 18/Α'). 

Τα προγράμματα σπουδών και η κτιριολογική υποδομή 
του Ιδιωτικού Ινστιτούτου Επαγγελματικής Κατάρτισης 
(Ι.Ι.Ε.Κ) προσαρτώνται στην παρούσα άδεια με απόφαση 
του Προϊσταμένου της αρμόδιας για την αδειοδότησή 
του υπηρεσίας. 

Η παρούσα άδεια ισχύει από την 1η Σεπτεμβρίου 2013. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Μαρούσι, 31 Ιουλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 40034/33092 (3) 

Καθιέρωση διαφορετικού ωραρίου λειτουργίας των υπη¬ 
ρεσιών καθαριότητας - ηλεκτροφωτισμού, ύδρευ¬ 
σης, τεχνικών έργων και νεκροταφείου του Δήμου 
Ωρωπού. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 135/2010 «Οργανισμός της 


Αποκεντρωμένης Διοίκησης Αττικής» (ΦΕΚ. 228/Α'/ 
27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728-06-2007). 

4. Την υπ’ αριθ. 154/2013 απόφαση του Δημοτικού 
Συμβουλίου Ωρωπού, με θέμα καθιέρωση διαφορετι¬ 
κού ωραρίου λειτουργίας των υπηρεσιών καθαριότη¬ 
τας - ηλεκτροφωτισμού, ύδρευσης, τεχνικών έργων και 
νεκροταφείου του Δήμου, αποφασίζουμε: 

Καθιερώνουμε τη λειτουργία σε 24ωρη βάση, καθ’ όλη 
τη διάρκεια του χρόνου, επτά ημέρες την εβδομάδα 
(Κυριακές και αργίες), των υπηρεσιών καθαριότητας 

- ηλεκτροφωτισμού (μεγάλος όγκος απορριμμάτων, 
περισυλλογή και αποκομιδή όλες τις ημέρες της εβδο¬ 
μάδας, αποφυγή εστιών μόλυνσης, διασφάλιση δημό¬ 
σιας υγείας), ύδρευσης (άμεση αποκατάσταση ζημιών 

- διαρροών στα δίκτυα ύδρευσης, κάλυψη εκτάκτων 
αναγκών παρέμβασης), τεχνικών έργων (συντήρηση 
και επισκευές, εκτέλεση μικροέργων) και νεκροταφεί¬ 
ου (ταφή, εκταφή νεκρών, φύλαξη) του Δήμου Ωρωπού, 
όπως περιγράφεται στην υπ’ αρ. 154/2013 απόφαση του 
Δημοτικού Συμβουλίου Ωρωπού. Από τις διατάξεις της 
απόφασης αυτής προκαλείται δαπάνη ύψους 63.210,22 € 
περίπου σε βάρος του προϋπολογισμού 2013 του Δήμου 
που θα βαρύνει τους ΚΑ: 20.6012.0002, 20.6022.0000, 
20.6042.0001, 25.6012.0002, 25.6022.0001, 25.6042.0001. 
30.6022.0000, 45.6012.0001 και 45.6042.0001, ανάλογη δε 
δαπάνη ύψους 126.420,43 € περίπου θα προκληθεί και 
τα επόμενα έτη που θα βαρύνει τους ίδιους κωδικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2013 

Ο Γενικός Γραμματέας 
Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

-♦- 

Αριθμ. 40548/33543 (4) 

Έγκριση της υπ’ αρ. 253/2013 απόφασης του Δημοτι¬ 
κού Συμβουλίου Αμαρουσίου, περί σύστασης μίας (1) 
προσωποπαγούς θέσης με σχέση εργασίας ιδιωτι¬ 
κού δικαίου αορίστου χρόνου στο Δήμο Αμαρουσί¬ 
ου, σε εφαρμογή τελεσίδικης δικαστικής απόφασης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του Π.Δ. 135/2010 (ΦΕΚ 228/Α727-1-2010) «Οργανι¬ 
σμός Αποκεντρωμένης Διοίκησης Αττικής». 

β) Του άρθρου 225 του Ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης». 

γ) Του άρθρου 10 του Ν. 3584/07 (ΦΕΚ 143/Α'/2007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων». 

δ) Του άρθρου 1 του Ν. 3068/2002 (ΦΕΚ 274/Α7 
14-11-2002) «Συμμόρφωση της διοίκησης σε δικαστικές 
αποφάσεις και λοιπές διατάξεις». 

ε) Την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

2. Την υπ’ αρ. 165/2012 απόφαση του Μονομελούς 
Πρωτοδικείου Αθηνών, με την οποία έγινε δεκτή η 
αγωγή της Κλουκίνα Μαρίας του Παναγιώτη, εργα¬ 
ζόμενης στο Δήμο Αμαρουσίου με συμβάσεις, με την 
οποία αναγνωρίζεται ότι η ανωτέρω συνδέεται με το 
Δήμο Αμαρουσίου με σύμβαση εξαρτημένης εργασίας 
αορίστου χρόνου. 

3. Το υπ’ αρ. 6896/2013 Πιστοποιητικό του Πρωτοδι¬ 
κείου Αθηνών, Τμήμα Πολιτικών Ένδικων Μέσων από 
το οποίο προκύπτει ότι δεν έχει ασκηθεί ένδικο μέσο 
(τακτικό ή έκτακτο) κατά της ανωτέρω απόφασης του 
Πρωτοδικείου Αθηνών και συνεπώς η απόφαση έχει 
καταστεί τελεσίδικη. 

4. Την υπ’ αρ. 253/2013 απόφαση του Δημοτικού 
Συμβουλίου Αμαρουσίου, περί σύστασης μίας (1) προ¬ 
σωποπαγούς θέσης με σχέση εργασίας ιδιωτικού 
δικαίου αορίστου χρόνου στο Δήμο Αμαρουσίου, σε 
εφαρμογή τελεσίδικης δικαστικής απόφασης, απο¬ 
φασίζουμε: 

Εγκρίνουμε την υπ’ 253/2013 απόφαση του Δημοτικού 
Συμβουλίου Αμαρουσίου, περί σύστασης μίας προσω¬ 
ποπαγούς θέσης με σχέση εργασίας ιδιωτικού δικαίου 


αορίστου χρόνου στο Δήμο Αμαρουσίου, σε εφαρμογή 
τελεσίδικης δικαστικής απόφασης, ως εξής: 


ΟΝΟΜΑΤΕΠΩΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΚΛΟΥΚΙΝΑ ΜΑΡΙΑ 
του Παναγιώτη 

ΔΕ 

Διοικητικού 

1 


Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου. Η εν λόγω θέση 
καταργείται μόλις κενωθεί με οποιονδήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω προσωπικού ύψους 
4.813,00 € περίπου, η οποία έχει προβλεφθεί στον προ¬ 
ϋπολογισμό του Δήμου Αμαρουσίου οικονομικού έτους 
2013 σε βάρος των Κ.Α. 10-6021 και 10-6052.002, ανάλογη 
δαπάνη ύψους περίπου 14.439,00 € θα προβλεφθεί στους 
αντίστοιχους ΚΑ των προϋπολογισμών των επόμενων 
οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2013 

Ο Γενικός Γραμματέας 
Αποκεντρωμένης Διοίκησης 

ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 








27458 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-σιαΐΙ: ννοΐ3πΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02019641208130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































